POGOSTA VPRAŠANJA GLEDE RAZPISA USTVARJALNA EVROPA

1. **Kdaj se lahko prijavim na razpis Ustvarjalna Evropa za sofinanciranje lastnega deleža?**

* Prijava je možna, ko prejmete odobritev projekta s strani Evropske komisije. Zgolj prijava projekta žal ni dovolj.

1. **Kako se lahko prijavim na razpis Ustvarjalna Evropa?**

* Zahtevek ter Prilogo 1 in Prilogo 2 oddate preko spletne aplikacije [UJPnet](https://www.gov.si/zbirke/storitve/spletna-aplikacija-ujpnet/). Za uporabo spletne aplikacije UJPnet potrebujete [digitalno potrdilo SIGEN-CA ali SIGOV-CA](https://www.si-trust.gov.si/), overitelja Ministrstva za javno upravo**.**

1. **Kaj naredim, če imam težave s pridobivanjem digitalnega potrdila?**

* Ker je overitelj spletne aplikacije Ministrstvo za javno upravo, se lahko z dodatnimi vprašanji obrnete na naslednji e-mail naslov [ujp@ujp.gov.si](mailto:ujp@ujp.gov.si) ali pa pokličete na telefonsko številko 01 475 16 51.

1. **Kje lahko najdem Prilogo 1, Prilogo 2 in Končno poročilo?**

* Prilogo 1, Prilogo 2 in Končno poročilo lahko najdete na spletni povezavi <https://www.gov.si/zbirke/javne-objave/vabilo-k-oddaji-vlog-za-sofinanciranje-projektov-v-okviru-programa-eu-ustvarjalna-evropa-v-letu-2/>

1. **Na kaj moram biti pozoren/-na, ko izpolnjujem Prilogo 1?**

* Priloga 1 oziroma Obračun s specifikacijo stroškov in virov financiranja mora biti izpolnjen tako, da viri financiranja ne presegajo zneska stroškov.

1. **Kdaj in kam moram poslati Končno poročilo?**

* Če so bile vse projektne aktivnosti, načrtovane v letu 2024, že zaključene v času oddaje zahtevka za izplačilo, šteje vsebinsko poročilo, ki ga predložite ob zahtevku, tudi za končno poročilo (ni potrebno pripravljati ločenega končnega poročila). Če pa projekt še poteka po oddaji Vsebinskega poročila, morate pripraviti še končno poročilo in ga 30 dni po koncu projekta oziroma najkasneje do 31. januarja 2025 poslati na [gp.mk@gov.si](mailto:gp.mk@gov.si).

1. **Kakšen je pogoj za izplačilo upravičenih stroškov?**

* Upravičeni stroški morajo biti predstavljeni v finančni konstrukciji projekta. Izplačila upravičenih stroškov se izvedejo na podlagi zahtevka, ki mu je za vsak posamezen uveljavljan strošek v okviru pogodbenega zneska priložena tudi verodostojna knjigovodska listina.

1. **Kako oddam dokumentacijo, če se na razpis prijavljam z več projekti hkrati?**

* Če se na razpis prijavljate z več projekti hkrati, morate oddati dokumentacijo za vsak projekt posebej.